Kvinne falt ned fra stolheis under redningsøvelse
- Kvinnen var våken etter fallet, men klaget på smerter i ryggen og er sendt til sykehus for nærmere undersøkelse, sier operasjonsleder Tore Solberg i Oslo politidistrikt. Fallet skjedde torsdag formiddag i forbindelse med en redningsøvelse for nødetatene på Tryvann i Oslo. Et av de tenkte scenarioene for øvelsene var at en stolheis skulle kollapse. - Heisen kollapset ikke, men kvinnen falt ned, presiserer Solberg. Saken etterforskes nå av politiet, og kriminalteknikere har rykket ut for å undersøke åstedet. Politiet vil også avhøre vitner til hendelsen for å finne ut hva som gikk galt.
En 18 år gammel kvinne er lettere skadet etter å ha falt 8-10 meter ned fra en stolheis på Tryvann i Oslo. Kvinnen var markør i en større redningsøvelse.